ມຽນມາສ້າງຄວາມກ້າວໜ້າ ໃນການປະຕິຮູບ ແຕ່ຍັງປະເຊີນ ກັບບັນຫາຊົນເຜົ່າຢູ່ (ວີດິໂອພາສາລາວ)
ບັນດານັກວິເຄາະ ຊົມເຊີຍ ການປະຕິຮູບ ທາງການເມືອງ ແລະເສດຖະກິດ ຂອງມຽມນາ ແຕ່ເຕືອນວ່າ ອາດມີການຕ່າວປິ້ນໄດ້ ຍ້ອນບັນຫາຊົນເຜົ່າ.
ມຽນມາໄດ້ຮັບຄໍາຍ້ອງຍໍສັນລະເສີນຢ່າງໃຫຍ່ສໍາລັບການປະຕິ ຮູບທາງ ການເມືອງແລະເສດຖະກິດຢ່າງວ່ອງໄວ ເມື່ອບໍ່ດົນ ປານໃດຜ່ານມານີ້ແລະຫລ້າສຸດກໍແມ່ນ ໃນລະຫວ່າງການຢ້ຽມ ຢາມຂອງປະທານາທິບໍດີ ບາຣັກ ໂອບາມາ ແຕ່ຄວາມວຸ້ນວາຍ ບໍ່ສະຫງົບສຸກທີ່ຍັງມີຢູ່ຕໍ່ມາ ໃນລັດກະຈິນ ແລະລັດຣາຄາຍນ໌ ພ້ອມກັບການຄັດຄ້ານຕໍ່ບໍ່ແຮ່ທອງແດງທີ່ໜຸນຫຼັງໂດຍຈີນນັ້ນ ໄດ້ກາຍເປັນສິ່ງທ້າທາຍ ຕໍ່ປະເທດຊາດ ໂຮມທັງສໍາລັບທ່ານນາງ ອອງຊານ ຊູຈີ ຜູ້ນໍາຝ່າຍຄ້ານມຽນມາ ນັ້ນນໍາ ທ່ານໂອບາມາ ໄດ້ຊົມເຊີຍປະທານາທິບໍດີ ເທນ ເຊນ ອະດີດຜູ້ນໍາທະຫານ ພ້ອມທັງ ທ່ານນາງອອງຊານ ຊູຈີ ຜູ້ນໍາປະຊາທິປະໄຕຂອງມຽນມາ ສໍາລັບຄວາມພະຍາຍາມ ຮ່ວມກັນຂອງພວກເຂົາເຈົ້າ ທ່ານໂອບາມາເວົ້າວ່າ ແຕ່ບັນດາກຸ່ມສິດທິເວົ້າວ່າ ການກະບົດທີ່ກໍາລັງດໍາເນີນໄປຢູ່ໃນລັດກະຈິນທາງພາກເໜືອ ຂອງປະເທດ ທີ່ໄດ້ຍັງຜົນເຮັດໃຫ້ປະຊາຊົນຫຼາຍໝື່ນຄົນ ຕ້ອງພັດພາກຈາກຖິ່ນຢູ່ອາໄສ ແລະຄວາມວຸ້ນວາຍລະຫວ່າງປະຊາຄົມຢູ່ ໃນລັດຣາຄາຍນ໌ ທາງພາກຕາເວັນຕົກຂອງ ປະເທດ ໃນປີນີ້ ກໍາລັງຂົ່ມຂູ່ຕໍ່ການປະຕິຮູບ ການສູ້ລົບກັນລະຫວ່າງຊາວພຸດຣາຄາຍນ໌ ແລະສອງກຸ່ມມຸສລິມ ກໍຄືຊົນເຜົ່າໂຣຮິງຢາທີ່ໄຮ້ປະເທດ ແລະຊົນເຜົ່າ Kaman ນັ້ນ ໄດ້ ເຂັ່ນຂ້າປະຊາຊົນໄປແລ້ວຢ່າງໜ້ອຍ 170 ຄົນ ແລະຫຼາຍກວ່ານຶ່ງແສນຄົນຕ້ອງ ພັດພາກ ຈາກຖິ່ນຢູ່ອາໄສ ແລະໄປພັກເຊົາອັ່ງອໍກັນຢູ່ຕາມຄ້າຍອົບພະຍົບ ຊຶ່ງສ່ວນຫຼາຍແມ່ນຊາວ ມຸສລິມ Phil Robertson ຮອງຜູ້ອໍານວຍການສິ້ງຊອມສິດທິມະນຸດ Human Rights Watch ປະຈໍາພາກພື້ນເອເຊຍ ເວົ້າວ່າ ຄວາມກ້າວໜ້າອາດຈະຕ່າວປິ້ນຄືນໄດ້ ຖ້າຫາກວ່າ ຮາກເຫງົ້າຕົ້ນຕໍຂອງຄວາມຮຸນແຮງດັ່ງກ່າວນີ້ ຖືກປະປ່ອຍໄວ້ ໂດຍບໍ່ໄດ້ຖືກແກ້ໄຂ ທ່ານ Robertson ເວົ້າວ່າ: ທ່ານນາງອອງຊານ ຊູຈີ ໄດ້ຍົກເອົາການປອງດອງຂອງ ບັນດາຊົນເຜົ່າ ໃຫ້ເປັນນະໂຍບາຍຫຼັກຂອງການໂຄສະນາ ຫາສຽງຂອງທ່ານນາງ ແຕ່ໃນເວລາຕໍ່ມາ ບັນດານັກວິຈານ ໄດ້ກ່າວໂຈມຕີທ່ານນາງ ທີ່ບໍ່ອອກສຽງອອກສຽງສະໜັບ ສະໜຸນຊົນເຜົ່າໂຣຮິງຢາ ທີ່ຖືກັນວ່າເປັນຊົນເຜົ່ານ້ອຍ ເຜົ່ານຶ່ງ ທີ່ຖືກປະຫັດປະຫານຫຼາຍທີ່ສຸດໃນໂລກ ບັນດານັກວິເຄາະເວົ້າວ່າ ນັກໂທດການເມືອງທີ່ຫັນມາຫຼິ້ນ ການເມືອງທ່ານນີ້ ກໍາລັງເອົາ ບົດບາດສະໜັບສະໜຸນຊົນ ຊາວພຸດ ຊຶ່ງເປັນຊົນກຸ່ມໃຫຍ່ຂອງມຽນມາ ທີ່ຖືວ່າຊົນເຜົ່າໂຣຮິງຢາເປັນພວກຄົນຕ່າງດ້າວ ຜິດກົດໝາຍທີ່ມາຈາກ ປະເທດບັງກລາແດັສ ເຖິງແມ່ນພວກເຂົາເຈົ້າໄດ້ອາໄສຢູ່ໃນມຽນ ມາ ມາໄດ້ຫຼາຍເຊັ່ນຄົນ ແລ້ວກໍຕາມ ທ່ານ ທິຕິນັນ ພົງສຸດທິຣັກ ຜູ້ອໍານວຍການສະຖາບັນຄວາມໝັ້ນຄົງ ແລະການສຶກສານາໆ ຊາດ ທີ່ບາງກອກ ເວົ້າວ່າ: ” ການກວດລ້າງຢ່າງຮຸນແຮງ ຕໍ່ພວກທີ່ຄັດຄ້ານບໍ່ແຮ່ທອງແດງທີ່ໜຸນຫຼັງ ໂດຍຈີນນັ້ນ ກໍໄດ້ສ້າງຄວາມເປັນຫ່ວງວ່າ ພວກເຈົ້າໜ້າທີ່ອາດຈະບໍ່ປະຕິບັດຕາມ ຄໍາໝັ້ນສັນຍາທີ່ຈະ ປົກປ້ອງຂໍ້ຕົກລົງກັນ ທີ່ໄດ້ເຮັດໄວ້ກັບລັດຖະບານທະຫານມຽນມາຊຸດກ່ອນນັ້ນ Thura Ko Ko ຜູ້ອໍານວຍການບໍລິສັດ YGA Capital ກ່າວວ່າ ຈະຕ້ອງມີການປະຕິຮູບ ການເມືອງໃຫ້ໄດ້ກ່ອນ ເສດຖະກິດຈຶ່ງຈະຈະເລີນຮຸ່ງເຮືອງ ທ່ານ ທົວຣາ ໂກໂກ ເວົ້າວ່າ: ປະທານາທິບໍດີ ເທນ ເຊນ ຊຶ່ງຄັ້ງນຶ່ງເຄີຍເປັນຜູ້ສັ່ງກັກບໍລິເວນທ່ານນາງ ອອງຊານ ຊູຈີ ນັ້ນ ໄດ້ແຕ່ງຕັ້ງທ່ານນາງໃຫ້ເປັນຫົວໜ້າສືບສວນສອບສວນ ໂຄງການບໍ່ແຮ່ທອງແດງດັ່ງກ່າວ ມາຮອດປັດຈຸບັນນີ້ ການຮ່ວມໄມ້ຮ່ວມມືຢ່າງເປັນມິດກັນຂອງບຸກຄົນທັງສອງ ແມ່ນໄດ້ແຜ້ວ ທາງສໍາລັບການເດີນທາງ ທີ່ເຕັມໄປດ້ວຍບັນຫາຂອງມຽນມາ ໄປສູ່ປະຊາທິປະໄຕທີ່ຄົນທັງ ຫຼາຍຫວັງຢ່າງຍິ່ງວ່າ ຈະນໍາພາມຽນມາໄປສູ່ອະນາຄົດທີ່ສົດໃສໄດ້